श्री यादव ने समाजवादी सरकार की उपलब्धियों को गिनाते हुए कहा कि जो भी परियोजनाएं बनाई जाएंगी, उससे जनता को अधिक से अधिक लाभ मिलेगा। उन्होंने कहा कि प्रदेश में एम्स की स्थापना किए जाने हेतु एक वर्ष में ही जमीन उपलब्ध करा दी गई। इस अवसर पर मुख्यमंत्री ने जनपद में एक परिवार के ऊपर आई आपदा में मृत पांच लोगों के आश्रितों को दो-दो लाख रुपए तथा पांच घायलों को मुख्यमंत्री आपदा राहत कोष से 20-20 हजार रुपए की आर्थिक सहायता के चेक प्रदान किए।